Polisieman in hof vir vrou se skietdood | Maroela Media
Bantu Mchunu. Foto: Verskaf
Bantu Mchunu staan tereg op aanklag van moord wat as 'n skedule 6-misdryf aangehoor word. Hy het vlugtig in die Vosloorus-landdroshof verskyn, waarna die saak tot 15 Augustus uitgestel is vir sy formele borgtogaansoek. Hy bly in aanhouding by die Vosloorus-polisiestasie.
Maroela Media het vroeër berig Mchunu, 'n adjudant-offisier, en sy 42-jarige vrou was besig om te skei. Sy vrou het by haar suster in Vosloorus gewoon waar hy Saterdag in sy amptelike motor opgedaag het. Die beampte het sy vrou glo 14 keer geskiet voordat hy in sy motor gevlug het. Die vrou is op die toneel dood.
Mchunu het die voertuig se opsporingstoestel ontkoppel en die polisie tot Sondagaand ontduik. Hy het homself omstreeks 18:40 aan die polisie oorgegee.
Hier moes iets groot verkeerd geloop het met die man, sy rang en alles dui op 'n goeie werker, dalk is dit prys van sy werk en kan nie aanvaar sy vrou kan nie meer daarmee saamgaan nie, so jammer want dit is totaal overkill, ongelukkig kan niks regverdig wat hy aan haar gedoen het nie, rus in vrede en sterkte aan beide families, want hier kom weer 'n familie skeuring.
Eish… een van die minder aangename berigte om te lees. So jammer.
Hoe kan sy diens pistool 14 rondtes skiet? Tensy hy dit weer gelaai het.
Ja jy het reg gelees. Dit is 'n Polisie voertuig en hy WAS aan diens. Wat is die punt wat jy probeer maak?